laion/Wikipedia-Exotic huggingface dataset:
Dörte Hansen

Dörte Hansen (praegune nimi Dörte Hansen-Jaax; sündinud 20. augustil 1964 Husumis) on saksa ajakirjanik ja kirjanik. Ta sündis aastal 1964 Husumis (asub Põhja-Friisimaa kreisis Schleswig-Holsteini liidumaal). Ta kasvas üles Högelis Põhja-Friisimaa kreisis, tema kodus räägiti alamsaksa keelt, Oma "esimese võõrkeele" õppis ta ära algkoolis. Pärast keskkooli lõpetamist 1984. aastal õppis ta Kieli ülikoolis sotsiolingvistikat, inglise keelt, romaani keeli ja friisi keelt. Aastal 1994 sai ta Hamburgi ülikoolist doktorikraadi sotsiolingvistilise väitekirjaga kakskeelsuse erivormist. Oma esimeses romaanis "Altes Land" (2015) lahkab autor kriitiliselt kodumaa teemat. Autori meelest unistavad paljud inimesed maale kolimisest ja teevadki oma unistuse teoks, kuid võivad pettuda, sest nad üksnes mängivad maa-elu, teevad "taluteatrit", nagu ütleb üks romaani tegelastest. Teine teemaliin käsitleb Saksamaa ajalugu: Ida-Preisimaa sakslaste ümberasustamist pärast teist maailmasõda. Romaani sündmustik toimub Elbe-äärses paigas nimega Altes Land, kunagises puuviljakasvatuspiirkonnas. Raamatust said kriitikutest kiidetud bestseller. Teine romaan "Mittagsstunde" (2018, e k 'Lõunapaus') käsitleb realistlikult Saksamaa külaelu hääbuva väljamõeldud Brinkebülli küla näitel. Romaanist on loodud nii lava- kui ka filmiversioon. Tema teostest on eesti keelde tõlgitud "Zur See" (2022), eesti keeles ilmus raamat aastal 2023 pealkirja all "Mere äärde" sarjas "Punane raamat", tõlkija Eve Sooneste. Ühel Põhjamere saarel elava kaptenipere argipäevi kirjeldav romaan näitab, kuidas saarerahva algupärane eluviis taandub ja moondub pealetungiva turismi tõttu. Raamat tõusis Spiegeli müügiedetabelis kohe kõrgele kohale. Ta on abielus dokumentaalfilmide režissööri Sven Jaaxiga ja neil on tütar. Aastast 2005 elasid nad perega Steinkirchenis (Altes Land) ja aastast 2016 taas Husumis. Perekonnaringis räägitakse omavahel ainult alamsaksa keeles. 2016 Usedomi kirjandusauhind ("Altes Land") 2019 Rheingau kirjandusauhind ("Mittagsstunde") 2019 Grimmelshauseni kirjandusauhind ("Mittagsstunde") 2022 Mainzi linnakirjutaja "Zur See" edetabelis NDRi portreelugu Auhinnauudis Portreelugu NDRis
Tašilhünpo

Tašilhünpo (tiibeti bkra shis lhun po) on klooster Tiibetis Xigazê linnas. Asub Šigatses ja asutati 1447. aastal I dalai-laama Gedün Tupi (1391–1474) poolt. Tašilhünpo klooster on aastasadu olnud pantšen-laama kodukloostriks. Tašilhünpo Tašilhünpo kloostri suurte thankade ülesriputamise müür
Metatrichia

Metatrichia on perekond limakuid. Metatrichia vesparium
Ignasi Miquel

Ignasi Miquel Pons (sündinud 28. septembril 1992 Barcelonas) on Hispaania jalgpallur, kes mängib kaitsjana Hispaania kõrgliigaklubis Granada. Ta mängib põhiliselt keskkaitsja positsioonil, kuid võib mängida ka vasakkaitsjana. Ta kuulus noorena FC Barcelona ja UE Cornellà akadeemiatesse. 2008. aastal liitus ta Inglismaa klubiga Londoni Arsenal. Arsenali põhimeeskonnas debüteeris ta 20. veebruaril 2011 Inglismaa karikavõistluste viienda vooru mängus Leyton Orienti vastu. Inglismaa kõrgliigas debüteeris ta sama aasta 20. augustil mängus Liverpooli vastu. Hooajal 2011/12 sai ta Arsenali meeskonnas kirja kokku üheksa mängu, neist neli Inglismaa kõrgliigas. 26. septembril 2012 lõi ta Inglismaa liigakarika kolmanda ringi mängus värava Coventry City vastu, kuid pärast seda sai ta sel hooajal Arsenali põhimeeskonnas platsile veel vaid kahes mängus. Hooajal 2013/14 oli ta Arsenalist laenul Inglismaa esiliigaklubis Leicester City. 2014. aasta septembris sõlmis ta lepingu Inglismaa esiliigaklubiga Norwich City. Hooajal 2014/15 mängis ta Norwich City meeskonnas aga ainult kahes mängus. Hooajal 2015/16 mängis Miquel Hispaania esiliigaklubis Ponferradina, kuid Ponferradina langes hooaja lõpus liigast välja. 2016. aasta juulis liitus ta Hispaania esiliigaklubiga Lugo. 2017. aasta detsembris sõlmis ta kolme ja poole aasta pikkuse lepingu Hispaania kõrgliigaklubiga Málaga. Málagaga liitumine sai teoks enne üleminekuakna avanemist, kuna Málaga kaitsja Juankar oli vigastusega hooaja lõpuni väljas. 2018. aasta augustis sõlmis Miquel lepingu Hispaania kõrgliigaklubiga Getafe. Aastatel 2019–2022 oli ta Getafest laenul Hispaania esiliiga klubides: esimesel hooajal Gironas, seejärel Leganéses ja kolmandal hooajal Huescas. 2022. aasta juulis sõlmis ta kolmeaastase lepingu Hispaania esiliigaklubiga Granada. 2023. aastal võitis ta Granada meeskonnaga Hispaania esiliiga, misjärel tõusti kõrgliigasse. Aastatel 2011–2013 mängis Miquel Hispaania noortekoondistes. 2011. aastal tuli ta Hispaania kuni 19-aastaste koondisega Euroopa omavanuste meistriks. "Spanish youth international defender joins Norwich City". Norwich City F.C. 2. september 2014. Originaali arhiivikoopia seisuga 2. september 2014. Vaadatud 26. detsembril 2017. "Transfer news: Norwich sign defender Ignasi Miquel from Arsenal on permanent deal". Sky Sports. 2. september 2014. Vaadatud 26. detsembril 2017. "Left-back Ignasi Miquel reinforces the defence". Málaga CF. 7. detsember 2017. Vaadatud 8. detsembril 2017. "Ignasi Miquel se suma al Getafe" [Ignasi Miquel joins Getafe] (hispaania). Getafe CF. 4. august 2018. Vaadatud 6. augustil 2018. "Comunicado Oficial | Ignasi Miquel, nuevo jugador del Granada CF" (hispaania). Granada CF. 26. juuli 2022. Vaadatud 30. juulil 2022.
Grünbach am Schneeberg

Grünbach am Schneeberg on vald (Marktgemeinde) Austrias Alam-Austria liidumaal Neunkircheni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
GNU GPL

GNU GPL ehk GNU General Public License ehk GNU Üldine Avalik Litsents on litsents vaba tarkvara jaoks. Erinevalt omandilitsentsidest on GNU GPL-i eesmärk kasutaja vabadust kaitsta, mitte seda piirata. Selle tagamiseks on mõeldud copyleft. GNU GPL on ka avatud lähtekoodiga litsents. GNU GPL eesmärk on anda kasutajale õigused kopeerida, modifitseerida ja levitada programme (sealhulgas äris, mis tavaliselt on keelatud autoriõiguse seadusega), samuti tagada, et kõigi tuletatud programmide uued omanikud saavad samad õigused. Sellise "pärimise" õiguse printsiipi nimetatakse mõistega "copyleft", mille mõtles välja Richard Stallman. GNU LGPL GNU FDL GNU GPL originaaltekst (inglise keeles) GNU GPL tõlge Pingviini vikis
South Lawn

South Lawn on muruväljak ja aed Washingtonis Valgest Majast lõunas. 2018. aastal kinkis Prantsusmaa president Emmanuel Macron USA presidendile Donald Trumpile kivitamme. Tamm kasvas algselt Põhja-Prantsusmaal Esimese maailmasõja Belleau metsade lahingu paigal ning istutati Prantsuse presidendi riigivisiidi ajal tseremoniaalselt mõlema riigi presidendi poolt Valge Maja South Lawn'ile, misjärel viidi taim kohustuslikku karantiini. Tamm ja tagavarapuu otsustati karantiini jätta vähemalt kaheks aastaks. Le Monde'i andmetel on Macroni kingitud tamm karantiinis hukkunud, tagavarapuu kohta teated puuduvad. CBS: White House mystery solved: Where is Macron's gifted oak tree?, 30. aprill 2018 Trump-Macron Oak Tree to Spend Years in Quarantine, CBS SF, 25. mai 2018 Entre Trump et Macron, la fin des illusions, Le Monde, 5. juuni 2019
Roostepruun taelik

Roostepruun taelik (Fuscoporia ferruginosa) on klassi Agaricomycetes kuuluv kandseente liik. Seen kasvab tavaliselt lagunevatel sarapuudel ja leppadel. Roostepruun taelik andmebaasis eElurikkus.
Höflein an der Hohen Wand

Höflein an der Hohen Wand on vald (Gemeinde) Austrias Alam-Austria liidumaal Neunkircheni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rostrum (laevandus)

Rostrum (ladina keeles 'nokk', 'kärss', 'laeva nina') on antiikse sõjalaeva vööri pikendus, mida kasutati merelahingus vastase laeva parda rammimiseks ja mulgustamiseks, et laev upuks või muutuks manööverdamisvõimetuks. Ühe kujutise varal arvatakse, et taolist rammi tunti juba alates 9. sajandi keskpaigast eKr. See kuulus Foiniikia, Kreeka, Kartaago ja Rooma laevade põhivarustusse. Kreeka keeles nimetati seda embolon, ladina keeles rostrum. Vabariigiaegses Roomas kaunistati foorumi kõnelava 4. sajandil eKr sõjasaagiks saadud laevaninadega (kõnelava nimetati nende järgi rostra); sellest tavast on tuletatud klassitsistlik monument columna rostrata. 1971. aastal leiti Stagnone laguunist Marsala lähedal kahe Kartaago sõjalaeva jäänused, milles ühel oli rostrum kiilu küljes säilinud. Sarnane leid on saadud Athlitist Iisraelis, ramm on ühes tükis valatud pronksist ja kaalub u 500 kg. Napoli lahest, Egadi saarte merelahingu piirkonnast, tõsteti aastail 2011–2014 välja 11 rostrumi. Bütsantsi perioodil jäi rostrum ja sellega rammimine seoses uute relvade kasutuselevõtuga merelahingu taktikas kõrvale. Foiniikia laeva kujutav reljeef Sõjalaeva kujutav mälestusmärk Küreenes, 3. sajand eKr 3.–2. sajandi sõjalaeva rostrum Mainzi meresõidumuuseumis Rostrum raamatuillustratsioonil. "Les Décades, de Tite Live", 1583 S. DeCasien. "Proto-Rams": Piecing Together the Early History of Naval Ram Development. - The Ancient Near East Today. May 2023, Vol. 11, No. 5. Antiigileksikon. Tallinn, 1983 The Athlit Ram. - The National Maritime Museum "A Roman rostrum. - Australian National Maritime Museum (blog)". Originaali arhiivikoopia seisuga 5. märts 2024. Vaadatud 5. märtsil 2024. A Roman rostrum. - Australian National Maritime Museum (blog) Video: How a rostrum works on an ancient Roman Navy vessel. - Australian National Maritime Museum (Napoli lahe 11 rostrumi, videoklipid animatsioonid näituse "Escape from Pompeii" juurde)
Apophis

Apophis, ka Apep, Apepi, Aapep on egiptuse mütoloogias hiiglaslik maokujuline deemonlik olend, jumal Ra suurim vaenlane. Päikeselaevaga tõuseb Ra kõrgele taevasse, et seejärel laskuda horisondile ja sealt edasi allilma. Seal ründab teda Apophis kavatsusega tappa ja sellega takistada päikese tõusu. Igal ööl peab Ra Apophist võitma. Vahel kujutatakse Apophist ka krokodillina. Sümboliseerib pimedust, kaost, kurjust. Esindab allmaailma ja kõike, mis jääb väljapoole korrastatud maailmaruumi. Teda seostatakse veel maavärinate, kõue, tormide ja surmaga. Usutakse, et ta eksisteeris aegade algusest tumedates kaose ürgvetes. /allikmaterjal: worldhistory.org - Apophis; en.Wikipeia.org - Apep/
Columna rostrata

Columna rostrata on ehtsate või sümboolsete rostrum '​itega ehitud mälestusmärk, püstitatud enamasti merega seotud sõjaliste vm saavutuste auks. Esimesed taolised mälestusmärgid loodi ajalooallikate järgi antiikajal; motiiv taaselustati 17. ja 18. sajandil ja on kasutusel tänapäevani, 20. sajandil võib rostrum '​i motiiv esineda ka näiteks tänavalaternate kujunduses. Teadaolevaks näiteks antiikajast on columna rostrata C. Duilii, mis püstitati Mylae merelahingu auks (260. aastal eKr); sammas seisis Rooma foorumil, raidkirja fragmendid asuvad Kapitooliumi muuseumis. Thomas Grenville'i mälestusmärk, Stowe House (1749) Sambad Peterburis Vassili saarel (1805) Place des Quinconces, Bordeaux (1829) Wilhem von Tegetthoffi mälestusmärk Viinis (1886) Kolumbuse mälestusmärk New Yorgis (1892) Mälestusmärk Veneetsias Valgusti Concorde'i väljakul Pariisis Tänavavalgusti Ponte Mazzinil Roomas Tänavavalgustid Union Stationi juures Washingtonis Trofeekimp
Vihu jõgi

Vihu jõgi (ka Kingli peakraav) on vooluveekogu Ida-Saaremaal. Peakraavi lähe asub Kingli külas. Keskjooksul läbib jõgi Kingli sood. Alguse saab jõgi Kingli hoiualal ja jõe suue on Kahtla-Kübassaare hoiualal Kolli lahes. Vihu jõgi keskkonnaportaalis (vaadatud 05.03.2024)
Spassk

Spassk (vene Спасск) on linn Venemaal Penza oblastis, Spasski rajooni halduskeskus. Asub Studenetsi jõe ääres, 162 km Penzast loode pool. 2007. aastal elas linnas 7200 inimest ja 2021. aastal 6936 inimest. Linn tekkis 1663. aastal rajatud Bogdanovo külast. 1779 sai linnaõigused nimega Spassk. Kuna samanimelisi linnu oli Venemaal juba mitu, hakati linna kutsuma Spassk-na-Studentse (Spassk Studenetsi ääres). 1925–2005 oli linna nimi Bednodemjanovsk luuletaja Demjan Bednõi auks. Linna ametlik koduleht
Porodaedalea

Porodaedalea on klassi Agaricomycetes kuuluv kandseente perekond. Porodaedalea pini – end. männitaelik Porodaedalea andmebaasis eElurikkus
Jõupaar

Jõupaar on mehaanikas jõusüsteem, mille moodustavad kaks võrdset ja vastassuunalist jõudu, mis rakenduvad kehale paralleelselt eri punktides. Jõupaari moodustavate jõudude vahelist kaugust nimetatakse jõupaari õlaks. Jõupaar püüab keha panna pöörlema. Pöörama paneva mõju toime suurust jäigale kehale iseloomustatakse jõupaari momendiga. Jõupaari moment M → {\displaystyle {\vec {M}}} on vektoriaalne suurus, mis arvuliselt võrdub ühe jõu F {\displaystyle F} ja õla pikkuse a {\displaystyle a} korrutisega: M = F a {\displaystyle M=Fa} . Jõumoment Tehnikaleksikon. Tallinn: Valgus. 1981. Lk 514.
Wyndham Hotels & Resorts

Wyndham Hotels & Resorts, Inc. on Ameerika Ühendriikide hotellindusettevõte, mis asub Parsippanys New Jerseys. Firma kettidel on 9280 majutusasutust ning seega peetakse end maailma suurimaks hotellifrantsiisiks. Ettevõttele kuulub 20 hotelliketti, näiteks Days Inn, Howard Johnson's, Ramada, Super 8 ja Travelodge. Wyndham Hotels & Resorts, Inc. registreeriti 1. juunil 2018 kui see eraldus Wyndham Worldwide'ist, mis praegu kannab nime Travel + Leisure Co. "Wyndham Hotels & Resorts, Inc. 2022 Annual Report". wyndhamhotels.com. Vaadatud 11. veebruaril 2022. "Wyndham Hotels & Resorts Reports Second Quarter 2022 Results". Wyndham Hotels & Resorts. 26. juuli 2022. Vaadatud 11. veebruaril 2023 – cit. via PR Newswire. "Form 10-K - Wyndham Hotels & Resorts" (PDF). Securities and Exchange Commission. "Wyndham Hotels & Resorts unveils plans to add value for franchisees and further grow its business". Wyndham Hotels & Resorts. 25. september 2019. Vaadatud 28. novembril 2020 – cit. via PR Newswire. "Wyndham Worldwide Completes Spin-Off Of Wyndham Hotels & Resorts; Becomes Wyndham Destinations". Orlando, Florida. 1. juuni 2018. Originaali arhiivikoopia seisuga 31. detsember 2018. Vaadatud 31. detsembril 2018.
Sidera

Sidera on klassi Agaricomycetes kuuluv kandseente perekond. Sidera vulgaris Sidera andmebaasis eElurikkus.
Kotkakapiteel

Kotkakapiteel on romaani arhitektuuris käibinud kujukapiteeli erivorm. See kujutab endast karikkapiteeli, mille põhiplaan on allosas ümar ning ülaosas läheb sujuvalt nelinurkseks; kapiteeli neli nurka on moodustatud laialisirutatud tiibadega kotkaste skulptuuridest. Kotkakapiteel, oletatavasti tuntud juba Vana-Kreeka hellenismis, oli kasutusel ka Bütsantsi arhitektuuris, näiteks on kotkakapiteelid Hagia Sophias. Samuti esinevad need Armeenias Zvarthnotshi katedraali (hävinud) ja Gruusias Kutaisi katedraali dekooris. Kotkakapiteele leidub ka Bütsantsi arhitektuurist mõjutatud Kaljumošees Jeruusalemmas. 12. sajandil ja 13. sajandi algul oli see kapiteelitüüp levinud põhiliselt Saksamaal ja Itaalias. Motiiv arvatakse olevat keiserliku sümboolika kandja. Bütsantsi kotkakapiteel Romaani kotkakapiteel Kaysersbergist Romaani kapiteel Capo di Ponte Lunastaja kirikust Saint-Michel-de-Cuxa kloostri ristikäigu kapiteel Genova, Porta dei vacca, 12. sajand Adlerkapitell. - Reallexikon zur Deutschen Kunstgeschichte Columns and Capitals of Hagia Sophia. - B. Atchinson. My World of Byzantium. (blog) L. Nees. The Columns and Eagle Capitals in the Dome of the Rock. - Perspectives on Early Islamic Art in Jerusalem, pp. 100–143 Adlerkapitell. - Das Lexikon für Architektur und Bauwesen Adlerkapitell. - Reallexikon zur Deutschen Kunstgeschichte
Ripsmeline oganahkis

Ripsmeline oganahkis (Steccherinum fimbriatum) on klassi Agaricomycetes kuuluv kandseente liik. Seen kasvab lehtpuude ja harva ka okaspuude lamatüvedel. Liik sai eestikeelse nime aprillis 2024 komisjoni kaudu, kuhu kuuluvad Eesti juhtivad mükoloogid, sh Irja Saar. Ripsmeline oganahkis andmebaasis eElurikkus.
Midt-Telemargi vald

Midt-Telemargi vald on vald Norras Telemargi maakonnas. 07459: Alders- og kjønnsfordeling i kommuner, fylker og hele landets befolkning (K) 1986 - 2023
Curtis Jones

Curtis Julian Jones (sündinud 30. jaanuaril 2001 Liverpoolis) on inglise jalgpallur, kes mängib poolkaitsjana Inglismaa kõrgliiga klubis Liverpool. Jones liitus Liverpooliga 9-aastasena ning sõlmis profilepingu veebruaris 2018. Esindusmeeskonnas tegi ta debüüdi aastal 2019, 2019–2020 võitis ta klubiga Inglise tiitli. Ta on mänginud Inglismaa noortekoondistes. Liverpool Premier League: 2019–20 FA Cup: 2021–22 EFL Cup: 2021–22, 2023–24 FA Community Shield: 2022 Jalgpalliklubide maailmameistrivõistlused: 2019 UEFA Meistrite Liiga hõbe: 2021–22 Inglismaa U21 UEFA U21 EM: 2023 Individuaalsed Premier League 2 hooaja parim mängija 2019–20 UEFA U21 EMi sümboolne koosseis: 2023 "Curtis Jones: Overview". Premier League. Vaadatud 9. novembril 2020. "Curtis Jones, midfielder". Liverpool Football Club. Vaadatud 5. märtsil 2024. "Curtis Jones". LFC. 25. veebruar 2024. Vaadatud 25. veebruaril 2024. Hafez, Shamoon (30. juuli 2022). "Liverpool 3–1 Manchester City". BBC Sport. Vaadatud 23. aprillil 2023. Poole, Harry (21. detsember 2019). "Liverpool 1–0 Flamengo". BBC Sport. Vaadatud 21. detsembril 2019. McNulty, Phil (28. mai 2022). "Liverpool 0–1 Real Madrid". BBC Sport. Originaali arhiivikoopia seisuga 6. juuni 2022. Vaadatud 28. veebruaril 2023. "2023 Under-21 EURO Team of the Tournament". UEFA. 11. juuli 2023. Vaadatud 17. juulil 2023. Profiil Liverpool FC kodulehel
Kobarlõhkik

Kobarlõhkik (Sclerencoelia fascicularis), varem nahkjas kobarlõhkik, on seltsi tiksikulaadsed kuuluv seeneliik. Seen kasvab murdunud haabade tüvedel. Kobarlõhkik andmebaasis eElurikkus.
Neemre

Neemre on eesti perekonnanimi. 2024. aasta 1. jaanuari seisuga oli Eestis perekonnanimi Neemre 65 inimesel: 30 mehel ja 35 naisel. Perekonnanimede levikult oli Neemre meeste puhul 3936. kohal ja naiste puhul 3617. kohal. Kõige levinum oli perekonnanimi Neemre vanuserühmas 0–4, kus neid on 10 000 elaniku kohta 0,92. Nimede eestistamisel võeti perekonnanimi Neemre aastatel 1935–1940 25 korral kasutusele isikute poolt, kes kandsid varem nime Leppikov, Nagel, Nasolevitsch, Negfeld, Neidorf (3), Nemerov, Nemirov, Neuhaus, Neuman, Neumann (8), Niiström, Norman, Normann, Nüssik ja Objartel (2). Adonis-Prosper Neemre, eesti vaimulik (1910–?) Eero Neemre, eesti näitleja ja lavastaja (1905–1994) Elvira Neemre, eesti näitleja ja dramaturg (1905–1994) Ilme-Anu Neemre, eesti tekstiilikunstnik (1940–2022) Neemre Surnames. Vaadatud 5. märts 2024. Statistikaamet: Nimede statistika. Neemre. Vaadatud 5. märts 2024. Onomastika andmebaas. Nimede eestistamine: (uus nimekuju): Neemre. Neemre statistikaameti andmebaasis
Tiheasustusega paikkond

Tiheasustusega paikkond on tihehoonestusega ala, kus hoonetevaheline kaugus ei ole suurem kui 200 meetrit ja kus elab vähemalt 200 inimest. Paikkond Ene-Margit Tiit, Eesti rahvastik Hinnatud ja loendatud, 2014
Kasekõbjuk

Kasekõbjuk (Trichaptum biforme) on kandseente hulka kuuluv seeneliik. Kasekõbjuk andmebaasis eElurikkus.
Molossia Vabariik

Molossia, ametlikult Molossia Vabariik, on mikroriik, mis taotleb suveräänsust üle 4,6 hektari suurusele maatükile USA-s Nevada osariigis Daytoni lähedal. Mikroriik ei ole saanud tunnustust üheltki ÜRO liikmesriigilt. Riigi asutas Kevin Baugh. Baugh jätkab maa kinnisvaramaksu tasumist kohalikule omavalitsusele Storey maakonnale, kuigi nimetab seda "välisabiks". Ta on öelnud: "Me kõik tahame arvata, et meil on oma riik, kuid teate, et USA on palju suurem." Molossia sai alguse Kevin Baughi teismeea unistusest. Baugh lõi Molossia kuningriigi 1998. aastal, ostes kokku maid Nevadast. Baugh on väitnud, et ta rajas Molossia tänu filmist "The Mouse That Roared" (1959) saadud ideele ja ka oma sõjaväes oldud aja tõttu. Varem oli Kevin Baugh "Vuldsteini suure vabariigi" peaminister ja tema sõber James Speilam kuulutati kuningas James I-ks. Riigis toimus mitmeid valitsuse ja nimemuutusi, näiteks Molossia Demokraatlik Rahvavabariik (kommunistlik), Zaira kuningriik ja Utoopia ühendatud provintsid. Molossia Vabariik väidab, et sõdib endise Ida-Saksamaaga. Ühtlasi väidetakse, et see riik on vastutav sõjaliste õppuste eest, mida Kevin Baugh pidi taluma USA sõjaväega Lääne-Saksamaal ja seetõttu vastutav tema unepuuduse diagnoosi eest. Kuigi Ida-Saksamaa lakkas ametlikult eksisteerimast 1990. aastal pärast liitumist Lääne-Saksamaaga, väidab Molossia, et riigi jätkuvat eksistentsi võimaldab Ernst Thälmanni saar, mille Fidel Castro pühendas Weimari Saksa poliitikule Ernst Thälmannile ja kinkis Ida-Saksamaale, sest see saar puudub nimetatud riikide ühinemislepingus. Seepärast ei ole Molossia sõnul Ida-Saksamaa veel kadunud ning see võimaldab sõjal jätkuda. Molossia tunnusjook kannab nime Molossolini, mis on Sprite'i, grenadiini ja ananassimahla alkoholivaba segujook, millele on lisatud kirsse ning banaani-, apelsini- ja ananassiviile. 2010. aastal tutvustas Molossia Vabariiki Channel Awesome'i täispikas erisaates "Kickassia'", kus Kevin Baugh mängis enda väljamõeldud versiooni. Filmis tungivad Vabariiki nostalgiakriitik (keda kehastab Doug Walker) ja tema arvustajad, kes võtsid Kickassia diktatuuriga Molossia korraks üle, enne kui ta 2 päeva hiljem kukutati. Molossia Vabariigi ametlik veebisait käsitleb filmi sündmusi faktidena. Mikroriikide loend "Molossia and Vikesland? Leaders of (fake) nations gather in L.A." CBS News (Ameerika inglise). 10. aprill 2015. Vaadatud 15. detsembril 2022. Ametlik lehekülg Molossia Vabariigi mereväe ametlik veebisait
Alsu Kurmaševa

Alsu Kurmaševa (tatari Алсу Кормашева, vene Алсу Хамидовна Курмашева; sündinud 1. septembril 1976) on tatari rahvusest Vene-Ameerika ajakirjanik. Ta töötab Vabaduse Raadio tatari- ja baškiirikeelsete saadete toimetuses Prahas. 18. oktoobril 2023 vahistati ta Venemaal Kaasanis süüdistatuna selles, et ta polnud esitanud tema "välisagendina" registreerimiseks vajalike dokumente. 1. aprillil 2024 pikendas Venemaa kohus tema kinnipidamist kuni 5. juunini 2024. Ta vabanes 1. augustil 2024 koos mitme teise poliitvangiga Ankaras toimunud vangide vahetuse käigus. Tal on nii Venemaa kui ka Ameerika Ühendriikide kodakondsus. Memorial: Курмашева Алсу Хамидовна Russia detains radio journalist accused of being 'foreign agent', Washington Post, 19. oktoober 2023 'Russian court extends pre-trial detention of RFE/RL journalist', Reuters, 1. april 2024 VIDEO | Ankaras toimus Venemaa ja lääne vangide vahetus, väidetavalt sai vabaks ka Eestis kinnipüütud spioon Delfi 1. august 2024 Türgis toimus suur Venemaa ja lääneriikide vangide vahetus ERR 1. august 2024 Kaarel Kressa (5. august 2024). "ÜLEVAADE: Putin sai, mida tahtis, Scholz neelas uhkuse alla. Mida on teada vangide vahetuse detailidest?". www.delfi.ee. Vaadatud 5. augustil 2024.
Kirchberg am Wechsel

Kirchberg am Wechsel on vald (Marktgemeinde) Austrias Alam-Austria liidumaal Neunkircheni ringkonnas. See on märkimisväärne Rahvusvahelise Wittgensteini sümpoosioni võõrustajana alates 1976. aastast ja seal asub Austria Ludwig Wittgensteini Selts. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mönichkirchen

Mönichkirchen on vald (Marktgemeinde) Austrias Alam-Austria liidumaal Neunkircheni ringkonnas. Mönichkirchen asub Wechseli mäe (1743 m) idaküljel Industrievierteli kaguosas Steiermargipiiri ääres. 68,34% valla territooriumist on kaetud metsaga. Mönichkirchenis on kaks spordiklubi: Mönichkircheni talispordiklubi Jalgpalliklubi FC Mönichkirchen Mönichkircheni küla ümber on suusakuurort, mis on ühendatud mitme tõstukiga kõrvalasuva Mariensee suusakuurordiga (Aspangberg – Sankt Peteri küla). Mõlema kuurordi suusanõlvade kogupikkus on u. 13 km. Mõlemas külas on kolm tooltõstukit ja üks lohistitõstuk. Suvel kasutatakse piirkonda tavaliselt matkamiseks ja ronimiseks. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.